section_heading: Djetinjstvo i mladost
paragraph_text: Rođen je pod imenom Josip Vugdelija, u obitelji majke Pere i oca Jakova, 20. ožujka 1938., u Otoku pokraj Sinja. Osnovnu je školu završio u rodnom Otoku, dok je gimnaziju pohađao u Sinju i Makarskoj. Filozofsko-teološki studij završio je u Makarskoj i Fribourgu u Švicarskoj. U svećenički red franjevaca stupio je u samostanu na Visovcu 5. srpnja 1955., kada i mijenja svoje ime iz Josip u fra Ignacije. Svečane je zavjete položio 1961. godine u Makarskoj, a za svećenika je zaređen 14. ožujka 1964. u Fribourgu, u Švicarskoj.